

**Экономика салаларын білікті кадрлармен қамтамасыз ету жөніндегі шаралар туралы**

Қазақстан Республикасы Премьер-Министрінің 2011 жылғы 6 сәуірдегі № 43-ө Өкімі

      1. Қоса беріліп отырған Экономиканы білікті кадрлармен қамтамасыз ету жөніндегі салааралық іс-шаралар жоспары (бұдан әрі - Іс-шаралар жоспары) бекітілсін.  
      2. Орталық және жергілікті атқарушы органдар:  
      1) Іс-шаралар жоспарын іске асыру жөнінде шаралар қабылдасын;  
      2) Қазақстан Республикасы Білім және ғылым министрлігіне Іс-шаралар жоспарының орындалу барысы туралы жартыжылдықтың қорытындысы бойынша есептік ақпаратты жылына екі рет 10 қаңтарға және  
10 шілдеге ұсынсын.  
      3. Қазақстан Республикасы Білім және ғылым министрлігі Қазақстан Республикасының Үкіметіне Іс-шаралар жоспарының орындалу барысы туралы жартыжылдықтың қорытындысы бойынша жиынтық ақпаратты жылына екі рет 1 ақпанға және 1 тамызға ұсынсын.  
      4. Осы өкімнің орындалуын бақылау Қазақстан Республикасы Білім және ғылым министрлігіне жүктелсін.

*Премьер-Министр                            К. Мәсімов*

Қазақстан Республикасы   
Премьер-Министрінің     
2011 жылғы 6 сәуірдегі   
№ 43-ө өкімімен       
бекітілген

**Экономиканы білікті кадрлармен қамтамасыз ету жөніндегі салааралық**  
**іс-шаралар жоспары**

|  |  |  |  |  |
| --- | --- | --- | --- | --- |
| Р/с  № | Іс-шара | Аяқтау нысаны | Жауапты орындаушылар | Орындалу мерзімі |
| 1. Ұйымдастыру іс-шаралары | | | | |
| 1 | 2 | 3 | 4 | 5 |
| 1. | Кәсіптік-техникалық кадрларды даярлау жөніндегі ұлттық кеңес құру | Қазақстан Республикасы Үкіметінің қаулысы | БҒМ, ИЖТМ, ККМ, МГМ, АШМ, ТСМ, ММ, БАМ, ҚТҮКШІА, жұмыс берушілер, кәсіподақтар (келісім бойынша) | 2011 жылғы наурыз |
| 2. | Машина жасау, тау-кен металлургия, жеңіл өнеркәсіп, электр энергетикасы, химия, құрылыс салалары, құрылыс индустриясы бойынша салалық кеңестер құру | ИЖТМ-нің бұйрығы | ИЖТМ, БҒМ, жұмыс берушілер, кәсіподақтар (келісім бойынша) | 2011 жылғы мамыр |
| 3. | Мұнай-газ саласы жөніндегі салалық кеңес құру | МГМ-нің бұйрығы | МГМ, БҒМ, жұмыс берушілер, кәсіподақтар (келісім бойынша) | 2011 жылғы мамыр |
| 4. | Қазақстан Республикасының Үкіметінде салалық кеңестермен кадрлармен қамтамасыз ету мәселелері жөнінде кеңестер өткізу | Хаттама | БҒМ, ККМ, АШМ, ТСМ, БАМ, жұмыс берушілер, кәсіподақтар (келісім бойынша) | 2011 жылғы сәуір |
| 5. | Кадрлар даярлау жөнінде өңірлік кеңестердің отырыстары | БҒМ-ге ақпарат | Облыстардың, Астана және Алматы қалаларының әкімдіктері | 2011-2014 жылдар |
| 2. Кадрларға деген болжамдық қажеттілікті әкімшілендіру жөніндегі іс-шаралар | | | | |
| 6. | Дерекқор қалыптастыру үшін кадрларға ағымдағы және болжамды қажеттіліктер туралы мәліметтерді беру жөніндегі нысандарды әзірлеу мен бекіту бойынша ұсыныстар енгізу | Қазақстан Республикасының Үкіметіне ұсыныстар | Еңбекмині | 2011 жылғы маусым |
| 7. | Кадрларға ағымдағы, болжамды қажеттілік туралы деректерді беру | Белгіленген нысандар бойынша мәліметтер | Облыстардың, Астана және Алматы қалаларының әкімдіктері, ИЖТМ, МГМ, ККМ, АШМ, ҚТҮКШІА, БҒМ, ТСМ, БАМ, MM, жұмыс берушілер (келісім бойынша) | Жарты жылда бір рет |
| 8. | Кадрларға ағымдағы және болжамды қажеттіліктер туралы мәліметтерді өңдеу және дерекқорға енгізу | Еңбекминіне ақпарат | Облыстардың, Астана және Алматы қалаларының әкімдіктері | 2011 жылғы 1 қарашадан бастап үнемі |
| 9. | Экономиканың кадрларға қажеттілігін болжау тәртібін әзірлеу | Еңбекминінің бұйрығы | Еңбекмині, ЭДСМ, БҒМ | 2011 жылғы 15 желтоқсан |
| 3. Техникалық және кәсіптік білім берудің мазмұнын жаңарту | | | | |
| 10. | Кәсіптік стандарттың құрылымын әзірлеу, қайта қарау, сынақтан өткізу, қолдану тәртібін айқындау | Еңбекминінің бұйрығы | Еңбекмині, БҒМ, «Атамекен» Одағы» Қазақстанның ҰЭП» ЗТБ, салалық жұмыс берушілердің қауымдастықтары | 2012 жылғы 1-тоқсан |
| 11. | Экономикалық қызметтің әртүрлі қызметкерлері лауазымдарының кәсіптік стандарттарын әзірлеуді ұйымдастыру | Кәсіптік стандарттардың жобалары | БҒМ, Еңбекмині, мүдделі мемлекеттік органдар, жұмыс берушілердің бірлестіктері | 2012-2014 ж.ж. 1-тоқсан |
| 12. | Кәсіптік стандарттардың жобаларын жұмыс берушілердің салалық бірлестіктерімен келісу | Сараптамалық қорытынды | Мүдделі мемлекеттік органдар | 2012-2014 ж.ж. 2-тоқсан |
| 13. | Кәсіптік стандарттарды бекіту | Меморгандар бұйрықтары | Мүдделі мемлекеттік органдар | 2012-2014 ж.ж. 2-тоқсан |
| 14. | Кәсіптік стандарттарды тіркеу | Кәсіптік стандарттардың тізілімі | Еңбекмині, мүдделі мемлекеттік органдар | 2012-2014 ж.ж. 2-тоқсан |
| 15. | Кәсіптік стандарттардың талаптарына сәйкес техникалық және кәсіптік білім беру мамандықтары бойынша мемлекеттік жалпыға міндетті стандарттарды әзірлеу | БҒМ-нің бұйрығы | БҒМ, жұмыс берушілердің бірлестіктері | 2012-2014 ж.ж. 2-тоқсан |
| 16. | Барлық салалар бойынша мамандардың біліктілігін сертификаттау жүйесін енгізу | Қазақстан Республикасының Үкіметіне ақпарат | «Атамекен» Одағы» Қазақстанның ҰЭП» ЗТБ, жұмыс берушілердің қауымдастықтары, мүдделі мемлекеттік органдар | 2011-2014 ж.ж. 4-тоқсан |
| 4. Мемлекеттік-жеке меншік әріптестік негізінде қаржыландыру тетіктерін әзірлеу | | | | |
| 17. | Кәсіпорындардың қоса қаржыландыруын, білім алушыларға жолдама беру мен жұмысқа орналастыру тәртібін ескере отырып, кәсіпорындар үшін кадрларды нысаналы даярлау әдістемесін әзірлеу | БҒМ-нің бұйрығы | БҒМ, Еңбекмині, Қаржымині, облыстардың, Астана және Алматы қалаларының әкімдіктері | 2011 жылғы 2-тоқсан |
| 18. | Аудандар (облыстар, қалалар) және салалар бөлінісінде мамандықтар мен біліктіліктерді көрсете отырып, кадрларға қажеттілігі бар кәсіпорындардың тізбесін анықтау | Облыстардың, Астана және Алматы қалалары әкімдіктерінің қаулылары | Облыстардың, Астана және Алматы қалаларының әкімдіктері, жұмыс берушілер (келісім бойынша) | 2011-2014 ж.ж. 2-тоқсан |
| 19. | Техникалық мамандықтар мен біліктіліктер бойынша техникалық және қызмет көрсету еңбегінің кадрларын даярлауда жұмыс берушілердің қажеттілігін анықтау | Облыстардың, Астана және Алматы қалалары әкімдіктерінің қаулылары | Облыстардың, Астана және Алматы қалаларының әкімдіктері, жұмыс берушілер (келісім бойынша) | 2011-2014 ж.ж. 2-тоқсан |
| 20. | Нысаналы даярлау жоспарына енгізу үшін мамандықтар мен біліктіліктер тізбесін анықтау | Облыстардың, Астана және Алматы қалалары әкімдіктерінің қаулылары | Облыстардың, Астана және Алматы қалаларының әкімдіктері, жұмыс берушілер (келісім бойынша) | 2011-2014 ж.ж. 2-тоқсан |
| 21. | Әкімдік пен кәсіпорындар арасындағы кадрлар даярлауды ұйымдастыру жөніндегі келісімдерге қол қоюды қамтамасыз ету | Келісімдер | Облыстардың, Астана және Алматы қалаларының әкімдіктері, оқу орындары, жұмыс берушілер (келісім бойынша) | 2011 жылғы 1-2-тоқсан |
| 5. Техникалық және кәсіптік білім беретін оқу орындарын басқарудың корпоративтік нысанын енгізу | | | | |
| 22. | Мұнай-газ, энергетика салаларының жұмыс берушілерімен кадрларды даярлау және қайта даярлау жөніндегі өңіраралық орталықтарды басқару тетіктері бойынша ұсыныстар жасау | Қазақстан Республикасының Үкіметіне ұсыныстар | БҒМ, МГМ, ИЖТМ, «Атамекен» Одағы» Қазақстанның ҰЭП» ЗТБ, мұнай-газ, энергетика салаларының жұмыс берушілер бірлестіктері (келісім бойынша) | 2011 жылғы сәуір-мамыр |

**Ескертпе: аббревиатуралардың толық жазылуы**:  
АШМ - Қазақстан Республикасы Ауыл шаруашылығы министрлігі  
БҒМ - Қазақстан Республикасы Білім және ғылым министрлігі  
БАМ - Қазақстан Республикасы Байланыс және ақпарат министрлігі  
Еңбекмині - Қазақстан Республикасы Еңбек және халықты әлеуметтік қорғау министрлігі  
ИЖТМ - Қазақстан Республикасы Индустрия және жаңа технологиялар министрлігі  
ККМ - Қазақстан Республикасы Көлік және коммуникация министрлігі  
MM - Қазақстан Республикасы Мәдениет министрлігі  
МГМ - Қазақстан Республикасы Мұнай және газ министрлігі  
ТСМ - Қазақстан Республикасы Туризм және спорт министрлігі  
Қаржымині - Қазақстан Республикасы Қаржы министрлігі  
ҚТҮКШІА - Қазақстан Республикасы Құрылыс және тұрғын үй-коммуналдық шаруашылық істері агенттігі  
«Атамекен» Одағы» Қазақстанның ҰЭП» ЗТБ - «Атамекен» Одағы» Қазақстанның ұлттық экономикалық палатасы» заңды тұлғалар бірлестігі

© 2012. РГП на ПХВ «Институт законодательства и правовой информации Республики Казахстан» Министерства юстиции Республики Казахстан